Diari Oficial de la Generalitat Valenciana


Sumari del DOGV 7195, del 20-01-2014 (2014/212)

Notificació de la sentència i de la interlocutòria d'aclariment dictades en el juí verbal número 723/2011.
----------------------------------------------------------------------------------------------------------

### Dades del document

Número de DOGV
:   7195

Data del DOGV
:   20-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/212


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència i de la interlocutòria d'aclariment dictades en el juí verbal número 723/2011. [2014/212]  
En el juí verbal 723/2011 s'ha dictat la sentència el text de la qual, literalment, és com seguix:  
«Sentència 134/2013  
València 29 de juliol de 2013  
Dispositiva  
Estime la demanda interposada en nom d'Emivasa contra Larry Joseph, declare resolt el contracte subscrit entre les parts per al subministrament d'aigua i manteniment del comptador de la vivenda sítia a València, al carrer del Mestre Marçal, número 29, 8a, i condemne Larry Joseph a pagar a l'actora la quantitat de 1.142,06 euros, més interessos i costes.  
Contra esta resolució no pot interposar-se recurs (art. 455.1 LEC).  
Esta és la sentència que pronuncie, mane i firme.»  
«Interlocutòria  
David Gericó Sobrevela  
València, 12 de setembre de 2013  
Fets  
Únic. La procuradora Desamparados Barber París, en nom i representació d'Emivasa, sol·licita l'aclariment de la sentència dictada en data 29 de juliol de 2013.  
Raonaments jurídics  
Únic. Establix l'article 267 de la LOPJ que:  
  
?1. Els tribunals no podran variar les resolucions que pronuncien després de firmades, però sí aclarir algun concepte fosc i rectificar qualsevol error material que tinguen.   
2. Els aclariments a què es referix l'apartat anterior podran fer-se d'ofici dins dels dos dies hàbils següents al de la publicació de la resolució, o a petició de part o del Ministeri Fiscal, formulada dins del mateix al de la presentació de l'escrit en què se sol·licita l'aclariment.  
  
3. Els errors materials manifestos i els aritmètics en què incórreguen les resolucions judicials podran ser rectificats en qualsevol moment.  
  
4. Les omissions o els defectes que pogueren patir les sentències i les interlocutòries i que fóra necessari solucionar per a portar-les a efecte plenament, podran ser esmenades, per mitjà d'interlocutòria, en els mateixos terminis i pel mateix procediment establit en l'apartat anterior.  
5. Si es tractara de sentències o interlocutòries que hagueren omés manifestament pronunciaments relatius a pretensions oportunament deduïdes i substanciades en el procés, el tribunal, a sol·licitud escrita de part, en el termini de cinc dies a comptar des de la notificació de la resolució, després del trasllat previ de l'esmentada sol·licitud a les altres parts per a al·legacions escrites per altres cinc dies, dictarà interlocutòria per la qual es resoldrà que es complete la resolució amb el pronunciament omés o que no correspon completar-la.  
6. Si el tribunal advertira, en les sentències o interlocutòries que dictara, les omissions a què es referix l'apartat anterior, podrà, en el termini de cinc dies, a comptar des de la data en què es dicten, procedir d'ofici, per mitjà d'interlocutòria, a completar la seua resolució, però sense modificar ni rectificar el que haguera acordat.-  
En este cas, a instàncies de l'actora i per a més claredat, s'esmenarà l'omissió al·legada.  
He vist els preceptes esmentats i la resta aplicables de manera general i pertinent, i dispose:  
Que correspon esmenar l'omissió de la dispositiva de la sentència dictada en data 29 de juliol, afegint-hi que ?en execució de sentència podran adoptar-se les mesures necessàries per a procedir al cessament efectiu del subministrament?.  
Contra esta resolució no pot interposar-se recurs, sense perjuí que procedisquen contra la resolució a què es referix l'aclariment o la rectificació interessada.  
Així, amb esta interlocutòria, ho dispose, mane i firme. En done fe.  
Ho disposa i firma el jutge. En done fe, el secretari.»  
  
Atés que es desconeix el domicili o la residència actuals de la part demandada, per diligència d'ordenació i de conformitat amb el que disposen els articles 156.4 i 164 de la Llei d'Enjudiciament Civil 1/2000, ordene publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència i de la interlocutòria d'aclariment al demandat.  
  
València, 18 de desembre de 2013.- La secretària judicial: María José Navarro Melchor.